ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007414
ขอให้ปรับปรุงระบบการให้บริการทางโทรศัพท์ของสำนักงานการจราจรและขนส่ง กรุงเทพมหานคร หมายเลขโทรศัพท์ 0 2354 1211 , 0 2354 1230 , 0 2354 1219 , 0 2354 1221 , 0 2354 3141 , 0 2354 3143 และ 0 2354 1229 เนื่องจากผู้ร้องแจ้งว่าได้ทำการติดต่อไปที่สำนักงานการจราจรและขนส่ง กรุงเทพมหานคร ซึ่งเป็นของสำนักงานวิศวกร (สวจ.) และ (สจส.) เพื่อติดตามเรื่องเกี่ยวกับงานวิศวกรจราจร เช่น แจ้งเรื่องไปที่สำนักงานเขตเกี่ยวกับคันชะลอคันเร่ง (เนินหลังเต่า) ทางฝ่ายโยธาจะประสานเรื่องไปยังสำนักงานการจราจรและขนส่ง โดยในวันที่ 22 กุมภาพันธ์ 2566 เวลาประมาณ 15.30-16.00 น. ผู้ร้องติดต่อไปที่หมายเลขโทรศัพท์ 0 2354 1211 จำนวนหลายครั้ง พบว่าสัญญาณสายว่าง แต่ไม่มีเจ้าหน้าที่รับสาย และช่วงเวลา 15.30 น. ผู้ร้องติดต่อไปที่ฝ่ายบริหารของสำนักงานการจราจรและขนส่ง หมายเลขโทรศัพท์ 0 2354 1230 เจ้าหน้าที่เพศชายรับสาย (ไม่ทราบชื่อ-นามสกุล) พบว่าใช้น้ำเสียงก่อกวนประชาชน เจ้าหน้าที่บอกว่าฟังไม่รู้เรื่อง ทั้งที่ผู้ร้องพูดเสียงดังแล้ว เมื่อผู้ร้องถามชื่อจากเจ้าหน้าที่ก็ไม่แจ้งชื่อให้ทราบ ซึ่งไม่มี Service Mind ในการให้บริการและไม่ติดตามเรื่องให้กับประชาชน ทั้งที่ทางกรุงเทพมหานครแจ้งว่าหน่วยงานดังกล่าวสามารถตามเรื่องให้ได้ และเจ้าหน้าที่ได้แนะนำหมายเลขโทรศัพท์ของฝ่ายวางแผนและออกแบบวิศวจราจร จำนวน 3 หมายเลข จากนั้นผู้ร้องได้ติดต่อไปที่หมายเลขโทรศัพท์ดังกล่าว หมายเลขโทรศัพท์ 0 2354 1219 และ 0 2354 1221 พบว่าทั้งสองหมายเลขเหมือนตั้งระบบตัดสายไว้ (set auto reject call) เมื่อโทรศัพท์เข้าไปแล้วระบบจะหลุดทันที และติดต่อไปที่หมายเลขโทรศัพท์ 0 2354 1220 พบว่าสัญญาณสายว่าง แต่ไม่มีเจ้าหน้าที่รับสาย จากนั้นเมื่อผู้ร้องไม่สามารถติดต่อเจ้าหน้าที่ได้ จึงติดต่อกลับเข้าไปที่ฝ่ายบริหารของสำนักงานการจราจรและขนส่ง หมายเลขโทรศัพท์ 0 2354 1230 เจ้าหน้าที่รับสายคนเดิมแนะนำหมายเลขโทรศัพท์ 2 หมายเลข (ไม่ทราบฝ่าย) หมายเลขโทรศัพท์ 0 2354 3141 และ 0 2354 3143 พบว่าไม่สามารถติดต่อได้เช่นเดิม หลังจากนั้นผู้ร้องติดต่อไปที่หน้าห้องของผู้อำนวยการ หมายเลขโทรศัพท์ 0 2354 1229 พบว่าสัญญาณสายว่าง แต่ไม่มีเจ้าหน้าที่รับสายเช่นเดียวกัน ซึ่งผู้ร้องไม่สามารถติดต่อเจ้าหน้าที่ได้เลยทั้งที่เป็นเวลาราชการ ทำให้เสียเวลาในการโทรศัพท์ ประมาณ 2-3 ชั่วโมง จึงประสงค์ให้หน่วยงานที่เกี่ยวข้องดำเนินการปรับปรุงกรณีดังกลับและทำการติดต่อกลับผู้ร้องเพื่อชี้แจงปัญหาที่เกิดขึ้น
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata